اسلام آباد : الیکشن کمیشن بروک آلس گچین کاری تے ٹی آر ایم ایس نا کاریم اٹ اتنگ کن اہم ءُ گام اس ہرفینے‘ الیکشن کمیشن ناکنڈآن ملازم آتے آر ایم ایس کاریم اٹ اتنگ کن ہیلکاری نا بناءِ کننگ نا فیصلہ کننگانے۔ الیکشن کمیشن صوبائی الیکشن آن مست مست انا آر ایم ایس آ اسہ دے انا موک ایکسرسائز نا فیصلہ ہم کرینے‘ صوبائی الیکشن کمیشن آرایم ایس مشین آ کاریم کروک آپریٹر آ تیکن مہشون جاری کرینے۔ صوبائی الیکشن کمیشن آف خیبرپختونخوا کل ریجنل الیکشن کمشنر آتیا دا بابت چٹھی راہی کرینے۔
(آن لائن)
